पाएं अपने शहर की ताज़ा ख़बरें और फ्री ई-पेपरडाउनलोड करें
पंजाब में खाकी वर्दी एक बार फिर कलंकित हो गई। फगवाड़ा के SHO के बाद बटाला के ASI ने विभाग को शर्मसार कर दिया। डेरा बाबा नानक रोड पर स्थित गांव गोखुवाल में लगे नाके पर थाना सिविल लाइन के एक ASI राजकुमार ने नशे में धुत्त होकर लोगों को गालियां दी और DGP पंजाब के बारे में भी अभद्र भाषा का इस्तेमाल किया।
मामले की जानकारी मिलते ही SSP बटाला रछपाल सिंह ने मामले की जांच सिविल लाइन के SHO को सौंप दी। SHO अमोलकदीप सिंह ने बताया कि ASI राजकुमार उन्हीं के थाने का मुलाजिम है। मामले की जांच की जा रही है उसके बाद ही अगली कार्रवाई की जाएगी। फिलहाल ASI को सस्पेंड कर दिया गया है।
SHO ने मारी थी सब्जी की टोकरी को लात
बता दें कि पंजाब पुलिस की छवि को लगातार दूसरे दिन बड़ा झटका लगा है। इससे पहले बुधवार को DGP दिनकर गुप्ता ने फगवाड़ा के थाना सिटी के SHO नवदीप सिंह को निलंबित कर दिया था। क्योंकि नवदीप सिंह का फगवाड़ा में कोविड गाइडलाइंस का पालन करवाने के दौरान एक सब्जी वाले की टोकरी को लात मारकर गिरा दिया था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn